
Bérleti díjak a bevásárlóközpontokban

A dolgozat a bevásárlóközpontok üzleteinek fogyasztókra gyakorolt vonzerejét és externális forgalomgeneráló hatásainak bérleti díjakban való megjelenését, internalizálódását vizsgálja.
A szerzők megállapítják, hogy minél nagyobb a platformra belépett üzlet fogyasztókra gyakorolt vonzereje, annál olcsóbb bérleti díjakkal szembesül, melyért cserébe a kisebb vonzerejű vállalatoknak kell kompenzációt fizetnie. Ez annak köszönhető, hogy a vonzóbb cégek forgalmat generálnak, ezzel növelik mások keresletét, és ezt a pozitív externáliát internalizálja a bérleti díjakba való beárazással a monopóliumként és többoldalú platformként működő bevásárlóközpont.
A dolgozatban egy egyszerűsített keretben hasonlítanak össze a szerzők két általuk alkotott modellt, melyek közül az elsőben az externáliák beárazhatóak, de a másodikban nem teljes mértékben.
Mindezek mellett egy közép-magyarországi bevásárlóközpont adatainak elemzésével, a dolgozatban empirikus elemzést is végeznek. Azt az eredményt kapják, hogy a bérleti díjakat az üzletek mérete, profilja, és elhelyezkedése is közvetlenül befolyásolja a bevásárlóközpont árait, a hálózati hatás pedig ezeken keresztül jelenik meg az árazásban.



